หุ้นโรงพยาบาลวิ่งคึก! PR9 นำทีมพุ่ง 5% เก็ง Q3 โตแกร่ง รับไฮซีซั่น-คนไข้ต่างชาติเพิ่ม
หุ้นโรงพยาบาลวิ่งคึก! PR9 นำทีมราคาพุ่งกว่า 5% เก็งผลงานไตรมาส 3/65 โตแกร่ง รับไฮซีซั่น-คนไข้ต่างชาติเพิ่ม หลังเปิดประเทศ
หุ้นโรงพยาบาลวิ่งคึก! PR9 นำทีมราคาพุ่งกว่า 5% เก็งผลงานไตรมาส 3/65 โตแกร่ง รับไฮซีซั่น-คนไข้ต่างชาติเพิ่ม
2 ส.ค. 2565

ผู้สื่อข่าวรายงานว่า วันนี้ (2 ส.ค.65) ล่าสุด ณ เวลา 11:20 น. ราคาหุ้นกลุ่มโรงพยาบาลปรับตัวขึ้นอย่างร้อนแรง นำโดย บริษัท โรงพยาบาลพระรามเก้า จำกัด (มหาชน) หรือ PR9 อยู่ที่ระดับ 17.60 บาท บวก 0.90 บาท หรือ 5.39% สูงสุดที่ระดับ 17.60 บาท ต่ำสุดที่ระดับ 16.90 บาท ด้วยมูลค่าซื้อขาย 50.49 ล้านบาท
ราคาหุ้น บริษัท โรงพยาบาลนนทเวช จำกัด (มหาชน) หรือ NTV อยู่ที่ระดับ 43.75 บาท บวก 2 บาท หรือ 4.79% สูงสุดที่ระดับ 44 บาท ต่ำสุดที่ระดับ 41.50 บาท ด้วยมูลค่าซื้อขาย 7.91 ล้านบาท
ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG อยู่ที่ระดับ 3.84 บาท บวก 0.10 บาท หรือ 2.67% สูงสุดที่ระดับ 3.90 บาท ต่ำสุดที่ระดับ 3.76 บาท ด้วยมูลค่าซื้อขาย 144.85 ล้านบาท
ราคาหุ้น บริษัท พริ้นซิเพิล แคปิตอล จำกัด (มหาชน) หรือ PRINC อยู่ที่ระดับ 8 บาท บวก 0.15 บาท หรือ 1.91% สูงสุดที่ระดับ 8 บาท ต่ำสุดที่ระดับ 7.65 บาท ด้วยมูลค่าซื้อขาย 83.83 ล้านบาท
ราคาหุ้น บริษัท โรงพยาบาลราชธานี จำกัด (มหาชน) หรือ RJH อยู่ที่ระดับ 40.25 บาท บวก 0.75 บท หรือ 1.90% สูงสุดที่ระดับ 40.25 บาท ต่ำสุดที่ระดับ 39.50 บาท ด้วยมูลค่าซื้อขาย 53.91 ล้านบาท
ทั้งนี้นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ราคาหุ้นกลุ่มโรงพยายาบาลที่ปรับตัวขึ้นมา เป็นผลมาจากไตรมาส 3/65 เป็นช่วงของไฮซีซั่นของธุรกิจ ที่จะมีผู้ป่วยเข้ามารับการรักษาพยาบาลกันค่อนข้างมาก จากปัจจัยฤดูกาล และยังได้รับอานิสงส์จากการเปิดประเทศ หนุนจำนวนผู้ป่วยต่างชาติเข้ามากันมากขึ้นด้วย อีกทั้งสถานการณ์การแพร่ระบาดของโควิด-19 ก็ยังมีอยู่อย่างต่อเนื่อง จึงทำให้หุ้นกลุ่มดังกล่าว Perform ได้ดีในช่วงนี้